athenaeus-soph.deipnosophistae 1.35
ἐθαυμάζετο δὲ παρ᾽ Ἕλλησι καὶ Ῥωμαίοις Ματρέας ὁ πλάνος ὁ Ἀλεξανδρεύς , ὃς ἔλεγε καὶ θηρίον τρέφειν ὃ αὐτὸ ἑαυτὸ κατεσθίει · ὡς καὶ ζητεῖσθαι μέχρι νῦν τὸ Ματρέου θηρίον τί ἐστιν . ἐποίησε δ’ οὗτος καὶ παρὰ τὰς Ἀριστοτέλους ἀπορίας καὶ ἀνεγίνωσκε δημοσίᾳ , διὰ τί ὁ ἥλιος δύνει μὲν κολυμβᾷ δ’ οὔ , καὶ διὰ τί οἱ σπόγγοι συμπίνουσι μὲν συγκωθωνίζονται δ’ οὔ , καὶ τὰ τετράδραχμα καταλλάττεται μὲν ὀργίζεται δ’ οὔ . Ἀθηναῖοι δὲ Ποθεινῷ τῷ νευροσπάστῃ τὴν σκηνὴν ἔδωκαν ἀφ’ ἧς ἐνεθουσίων οἱ περὶ Εὐριπίδην . Ἀθηναῖοι δὲ καὶ Εὐρυκλείδην ἐν τῷ θεάτρῳ ἀνέστησαν μετὰ τῶν περὶ Αἰσχύλον . ἐθαυμάζετο καὶ Ξενοφῶν ὁ θαυματοποιός , ὃς μαθητὴν κατέλιπε Κρατισθένη τὸν Φλιάσιον ὃς πῦρ τε αὐτόματον ἐποίει ἀναφύεσθαι καὶ ἄλλα πολλὰ φάσματα ἐτεχνᾶτο , ἀφ’ ὧν ἐξίστα τῶν ἀνθρώπων τὴν διάνοιαν . τοιοῦτος ἦν καὶ Νυμφόδωρος ὁ θαυματοποιός , ὃς προσκρούσας Ῥηγίνοις , ὥς φησι Δοῦρις , εἰς δειλίαν αὐτοὺς ἔσκωψε πρῶτος . Εὔδικος δὲ ὁ γελωτοποιὸς ηὐδοκίμει μιμούμενος παλαιστὰς καὶ πύκτας , ὥς φησιν Ἀριστόξενος . Στράτων δ᾽ ὁ Ταραντῖνος ἐθαυμάζετο τοὺς διθυράμβους μιμούμενος · τὰς δὲ κιθαρῳδίας οἱ περὶ τὸν ἐξ Ἰταλίας Οἰνώναν , ὃς καὶ Κύκλωπα εἰσήγαγε τερετίζοντα καὶ ναυαγὸν Ὀδυσσέα σολοικίζοντα , ὁ αὐτός φησι . Διοπείθης δὲ ὁ Λοκρός , ὥς φησι Φανόδημος , παραγενόμενος εἰς Θήβας καὶ ὑποζωννύμενος οἴνου κύστεις μεστὰς καὶ γάλακτος καὶ ταύτας ἀποθλίβων ἀνιμᾶν ἔλεγεν ἐκ τοῦ στόματος . τοιαῦτα ποιῶν ηὐδοκίμει καὶ Νοήμων ὁ ἠθολόγος . ἔνδοξοι δ’ ἦσαν καὶ παρ’ Ἀλεξάνδρῳ θαυματοποιοὶ Σκύμνος ὁ Ταραντῖνος , Φιλιστίδης ὁ Συρακούσιος , Ἡράκλειτος ὁ Μιτυληναῖος . γεγόνασι δὲ καὶ πλάνοι ἔνδοξοι , ὧν Κηφισόδωρος καὶ Πανταλέων , Φιλίππου δὲ τοῦ γελωτοποιοῦ Ξενοφῶν μνημονεύει .
Lemmas: θαυμάζω δέ παρά Ἕλλην καί Ῥωμαῖος Ματρέας ὁ πλάνος ὁ Ἀλεξανδρεύς , ὅς λέγω καί θηρίον τρέφω ὅς αὐτός ἑαυτοῦ κατεσθίω · ὡς καί ζητέω μέχρι νῦν ὁ Ματρέας θηρίον τίς εἰμί . ποιέω δέ οὗτος καί παρά ὁ Ἀριστοτέλης ἀπορία καί ἀναγιγνώσκω δημοσίᾳ , διά τίς ὁ ἥλιος δύω μέν κολυμβάω δέ οὐ , καί διά τίς ὁ σπόγγος συμπίνω μέν συγκωθωνίζομαι δέ οὐ , καί ὁ τετράδραχμος καταλλάσσω μέν ὀργίζω δέ οὐ . Ἀθηναῖος δέ Ποθεινός ὁ νευροσπάστης ὁ σκηνή δίδωμι ἀπό ὅς ἐνεθουσιάω ὁ περί Εὐριπίδης . Ἀθηναῖος δέ καί Εὐρυκλείδης ἐν ὁ θέατρον ἀνίστημι μετά ὁ περί Αἰσχύλος . θαυμάζω καί Ξενοφῶν ὁ θαυματοποιός , ὅς μαθητής καταλείπω Κρατισθένης ὁ Φλιάσιος ὅς πῦρ τε αὐτόματος ποιέω ἀναφύω καί ἄλλος πολύς φάσμα τεχνάομαι , ἀπό ὅς ἐξίστημι ὁ ἄνθρωπος ὁ διάνοια . τοιοῦτος εἰμί καί Νυμφόδωρος ὁ θαυματοποιός , ὅς προσκρούω Ῥήγιον , ὡς φημί Δοῦρις , εἰς δειλία αὐτός σκώπτω πρῶτος . Εὔδικος δέ ὁ γελωτοποιός εὐδοκιμέω μιμέομαι παλαιστής καί πύκτης , ὡς φημί Ἀριστόξενος . Στράτων δέ ὁ Ταραντῖνος θαυμάζω ὁ διθύραμβος μιμέομαι · ὁ δέ κιθαρῳδία ὁ περί ὁ ἐκ Ἰταλία Οἰνώνη , ὅς καί Κύκλωψ εἰσάγω τερετίζω καί ναυαγός Ὀδυσσεύς σολοικίζω , ὁ αὐτός φημί . Διοπείθης δέ ὁ Λοκρός , ὡς φημί Φανόδημος , παραγίγνομαι εἰς Θῆβαι καί ὑποζώννυμι οἶνος κύστις μεστός καί γάλα καί οὗτος ἀποθλίβω ἀνιμάω λέγω ἐκ ὁ στόμα . τοιοῦτος ποιέω εὐδοκιμέω καί Νοήμων ὁ ἠθολόγος . ἔνδοξος δέ εἰμί καί παρά Ἀλέξανδρος θαυματοποιός Σκύμνος ὁ Ταραντῖνος , Φιλιστίδης ὁ Συρακούσιος , Ἡράκλειτος ὁ Μιτυληναῖος . γίγνομαι δέ καί πλάνος ἔνδοξος , ὅς Κηφισόδωρος καί Πανταλέων , Φίλιππος δέ ὁ γελωτοποιός Ξενοφῶν μνημονεύω .